Автор : news.bg 07.11 . 2020 23 : 55 : 00 Американският президент Доналд Тръмп отново публикува гневно съобщение в " Туитър " , с факти , които според него потвърждават , че изборите са били нечестни и обявената победа на съперника му Джо Байдън не е законна . По думите му , милиони бюлетини са били пращани на хора , които не са го искали . Наблюдатели не са били допускани в секциите . Той е получил 71 000 000 законни гласа и е победител . Според него този резултат е рекорд за действащ президент на САЩ . Припомняме , че по - рано Тръмп отказва да признае , че е загубил президентските избори , след като американски медии съобщиха , че Джо Байдън печели . Всички знаем защо Джо Байдън бърза нечестно да се представя като победител и защо неговите медийни съюзници се опитват да му помогнат . Те не искат да бъде разкрита истината . Простият факт е , че тези избори са далеч от приключване , обяви Тръмп . Американският лидер се закани , че от понеделник започват съдебна битка . Предизборният щаб на Тръмп внесе няколко съдебни жалби в ключови щати тази седмица , но някои от тях вече са отхвърлени . Екипът на Байдън ги определи като " неоснователни " . Световните лидери вече поздравиха Байдън , а на много места в страната поддръжници ликуват от победата . Конституцията на САЩ не изисква кандидат да признае поражението си пред опонента си , но е дълга традиция в американската политика и се възприема като признак за мирен преход на властта . Фактът е , че Байдън има необходимите 270 електорални гласа в Избирателната колегия за победа на президентските избори и той ще положи клетва като президент през януари . Тръмп предизвика объркване днес , когато обяви , пресконференциятa на правния си екип . В поредица от съобщения , президентът обяви , че неговият адвокатски екип , воден от бившия кмет на Ню Йорк Руди Джулиани , ще говори пред пресата извън хотела " Четири сезона " във Филаделфия . Но осем минути по - късно оригиналното съобщение беше изтрито . По - късно все пак стана ясно точното местоположение , като се разбра , че не става въпрос за този хотел , а часът беше изместен с половин час назад .